คือประจำเดือนหนูมาไม่ปกติ มาไม่สม่ำเสมอกัน และล่าสุดประจำเดือนหนูไม่มาตั้งแต่เดือนที่แล้วค่ะหรือประมาณสิ้นเดือนมกรา หนูมีเพศสัมพันกับแฟนค่ะแต่ป้องกันเราใส่ถุงยาง อยากทราบว่าประจำเดือนหนูมันไม่มาต้องกินยาตัวใด คือตรวจครรภ์แล้วก็ขึ้นแค่ขีดเดียว แต่ประจำเดือนขาดมาจะ2เดือนแล้วค่ะขะทำยังไงดีขอคำแนะนำหน่อยค่ะ
สวัสดีค่ะ ประจำเดือน (Menstruation) เมื่อเข้าสู่วัยเจริญพันธุ์ ร่างกายจะเริ่มมีการปรับตัว ร่วมกับมีการพัฒนาของระบบฮอร์โมนที่เกียวข้องกับระบบการเจริญพันธ์ เเล้วมีการตกไข่อย่างสม่ำเสมอ หลังจากนั้นประจำเดือน จะเริ่มมาสม่ำเสมอ และตรงตามรอบค่ะ คืออยู่ในช่วง 24-38 วัน ถ้ารอบเดือนเดิมทีมาไม่สม่ำเสมอเป็นไปได้ว่า อาจมีการตกไข่ที่ไม่ตรงตามรอบบ้างทั้งนี้การที่รอบประจำเดือนห่างนานมากกว่า 38 วันถือว่าผิดปกติค่ะ เช่นที่หายไป 2 เดือนแบบนี้ซึ่งสามารถเกิดได้จากหลายสาเหตุค่ะบางครั้งอาจเกิดจากการไม่มีการตกไข่ ในรอบประจำเดือนนั้นๆ ทำให้รอบเดือนห่างออกที่ในบางรอบเดือน เหมือน ประจำเดือนไม่มา ได้แต่อีกสาเหตุต้องตรวจคือ การตั้งครรภ์ ถ้ามีเพศสัมพันธ์ที่มีความเสี่ยงอาจต้องตรวจปัสสาวะเพื่อดูการตั้งครรภ์ร่วมด้วยค่ะทั้งนี้ ถ้าไม่มีการตั้งครรภ์ สามารถสังเกตุอาการได้ค่ะ แต่ถ้าประจำเดือนหายไปนานมากกว่า 3 เดือน แนะนำให้ไปตรวจเพิ่มเติมเพื่อหาสาเหตุอย่างละเอียดค่ะ เนื่องจากอาจมีสาเหตุอื่นที่ส่งผลต่อระดับฮอร์โมน และส่งผลกระทบต่อการตกไข่ได้ เช่น ไทรอยด์ ถุงน้ำรังไข่ ฮอร์โมนโปรเเลคติน หรือภาวะเครียด กังวล เจ็บป่วย ถุงน้ำรังไข่ เพื่อหาสาเหตุที่แท้จริง เเละสามารถให้ยาในการช่วยปรับฮอร์โมนได้ค่ะ